ตลท. เตือน PE เร่งตั้งกรรมการตรวจสอบ ภายใน 10 ก.พ. นี้
ตลท. แจ้งเตือน PE ให้เร่งแต่งตั้งกรรมการตรวจสอบให้ครบถ้วน ภายใน 10 ก.พ.65 นั่นจะถูกขึ้นเครื่องหมาย SP ต่อเนื่องเป็นระยะเวลา 2 ปี
10 ม.ค. 2565

บริษัท พรีเมียร์เอ็นเตอร์ไพรซ์ จำกัด (มหาชน) หรือ PE ตามที่ตลาดหลักทรัพย์ฯ ได้ขึ้นเครื่องหมาย SP (Suspension) ตั้งแต่วันที่11 กุมภาพันธ์ 2563 เนื่องจากบริษัทไม่สามารถแต่งตั้งกรรมการตรวจสอบให้ครบถ้วน ภายในเวลาที่กำหนดได้ ตลาดหลักทรัพย์ฯ ขอเรียนว่า กรณีที่หลักทรัพย์ของบริษัทจดทะเบียนถูกขึ้นเครื่องหมาย SP ต่อเนื่อง เป็นเวลาเกินกว่า 2 ปีจะเป็นเหตุให้หุ้นสามัญของบริษัทเข้าข่ายอาจถูกเพิกถอนจากการเป็นหลักทรัพย์จดทะเบียน ซึ่งในกรณีของ PE หลักทรัพย์ของบริษัทจะถูกขึ้นเครื่องหมาย SP ต่อเนื่องเป็นระยะเวลา 2 ปี ในวันที่ 10 กุมภาพันธ์ 2565 นั้น
ดังนั้น จึงขอให้ PE เร่งดำเนินการแต่งตั้งกรรมการตรวจสอบให้ครบถ้วน ภายในเวลาที่กำหนดข้างต้น หากเมื่อครบกำหนดเวลาและ PE ไม่สามารถดำเนินการได้ ตลาดหลักทรัพย์ฯ จะประกาศให้หลักทรัพย์ PE เข้าข่ายอาจถูกเพิกถอนและอาจพิจารณาดำเนินการเพิกถอนหลักทรัพย์ต่อไป